11/11/2016 | Administración LocalMunicipal
Betanzos
Convocatoria plazas Concello de Betanzos

A Xunta de Goberno local do Concello de Betanzos, en sesión de data 27/10/2016, prestou aprobación ás seguintes: 1.1. As presentes Bases e convocatoria teñen por obxecto a selección de persoal laboral temporal para a constitución dunha Bolsa de Emprego Público temporal para as seguintes categorías de postos de traballo do Concello de Betanzos, adscritas a servizos prioritarios ou esenciais nas Áreas municipais de Servizos Múltiples e Servizos Sociais, para os efectos de cubrir necesidades transitorias de persoal que requiren puntualmente a contratación de persoal laboral para realizar substitucións por ausencias de persoal (por incapacidade laboral transitoria, permisos ou licenzas), por acumulación de tarefas neses servizos, ou para atender a programas ou servizos temporais, estacionais ou urxentes que non poidan prestarse co persoal existente ou estean subvencionados por outras administracións públicas: -Albanel -Peón/oa de limpeza viaria -Limpador/a -Profesor/a de gardería -Técnico/a de xardín de infancia -Auxiliar de axuda no fogar 1.2. Se durante o funcionamento da Bolsa de Emprego Público temporal se apreciasen necesidades de persoal nalgunha das citadas categorías por non ter candidatos suficientes, ou noutras categorías de postos de traballo do Concello de Betanzos, adscritas tamén a servizos prioritarios ou esenciais, a Bolsa de Emprego será susceptible de ser ampliada con máis candidatos/as e con outras categorías de postos de traballo, mediante novas convocatorias conforme as presentes bases, sempre que este debidamente xustificado e se atenda ás mesmas finalidades e condicións da Bolsa de Emprego. Grupo 4 do convenio colectivo das condicións de emprego do persoal laboral do Concello de Betanzos, (BOP do 10/01/2006). Funcións propias do oficio e cargo, nas obras, servizos e dependencias municipais, baixo a supervisión do/a encargado/a. O salario mensual será de 1.159,74 euros brutos, incluída a parte proporcional da paga extra, máis o incremento anual que corresponda segundo as leis de orzamentos xerais do Estado. Grupo 5 do convenio colectivo das condicións de emprego do persoal laboral do Concello de Betanzos, (BOP do 10.01.2006). Funcións propias do oficio e cargo, nas instalacións, dependencias e demais bens e servizos de titularidade municipal, baixo a supervisión do/a encargado/a. O salario mensual será o previsto no convenio colectivo en vigor, que na data da publicación destas bases é de 1.077,82 euros brutos, (incluída a parte proporcional da paga extra), máis o incremento anual que corresponda segundo as leis de orzamentos xerais do Estado. Grupo 5 do convenio colectivo das condicións de emprego do persoal laboral do Concello de Betanzos, (BOP do 10/01/2006). Funcións propias do oficio e cargo, baixo a supervisión do/a encargado/a. O salario mensual será o previsto no convenio colectivo en vigor, que na data da publicación destas bases é de 1.048,92 euros brutos, (incluída a parte proporcional da paga extra), máis o incremento anual que corresponda segundo as leis de orzamentos xerais do Estado. Grupo 2 do convenio colectivo das condicións de emprego do persoal laboral do Concello de Betanzos, (BOP do 10/01/2006). Funcións propias do cargo de profesor/a de gardaría infantil, de acordo co disposto na normativa autonómica de aplicación e nos regulamentos municipais. O salario mensual será o previsto no convenio colectivo en vigor, que na data da publicación destas bases é de 1.568,49 euros brutos, (incluída a parte proporcional da paga extra), máis o incremento anual que corresponda segundo as leis de orzamentos xerais do Estado. Grupo 3 do convenio colectivo das condicións de emprego do persoal laboral do Concello de Betanzos, (BOP do 10/01/2006). Funcións propias de atención infantil na gardaría, de acordo co disposto na normativa autonómica de aplicación e nos regulamentos municipais. O salario mensual será o previsto no convenio colectivo en vigor, que na data da publicación destas bases é de 1.176,77 euros brutos, (incluída a parte proporcional da paga extra), máis o incremento anual que corresponda segundo as leis de orzamentos xerais do Estado. Grupo 5 do convenio colectivo das condicións de emprego do persoal laboral do Concello de Betanzos, (BOP do 10/01/2006). O traballo consistirá na realización das actividades reflectidas no plan de traballo que se elaborará no departamento de Servizos Sociais de cada persoa beneficiaria, e serán os referidos a atencións de carácter persoal, doméstico, atencións de roupa, compra e preparación de alimentos, tarefas de relación do contorno, e/ou outras que se determinen e que sexan necesarias para incorporar ao plan de traballo individualizado da persoa usuaria do servizo, e de conformidade co informe emitido pola/o traballadora/o social responsable do servizo ou, no seu defecto, a profesional que interveña no caso. Os traballos realizaranse en domicilios situados no núcleo urbano ou nas diferentes parroquias do municipio, de acordo coa programación de traballo que se lle designe, polo que as persoas seleccionadas terán que contar cos medios necesarios para o desprazamento, pola súa conta, dentro da xornada laboral. O salario mensual será o previsto no convenio colectivo en vigor, que na data da publicación destas bases é de 1.053,04 euros brutos, (incluída a parte proporcional da paga extra), máis o incremento anual que corresponda segundo as leis de orzamentos xerais do Estado. Os/as aspirantes que participen na presente convocatoria deberán reunir os seguintes requisitos mínimos: 1. Ter cumpridos 16 anos de idade.2. Ser español/a ou nacional dun Estado, membro da Unión Europea ou de calquera daqueles Estados aos que en virtude de tratados internacionais, celebrados pola Unión Europea e ratificados por España, sexa de aplicación a libre circulación de traballadores/as nos termos establecidos na normativa vixente. Ademais consonte co disposto no Texto refundido do Estatuto básico do empregado público, tamén poderán acceder os/as estranxeiros/as con residencia legal en España.3. Non padecer enfermidade ou defecto psíquico ou físico que impida ou dificulte o desempeño das correspondentes funcións.4. Non estar separado, mediante expediente disciplinario, do servizo de calquera das administracións públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para cargos públicos por resolución xudicial, para o acceso ao corpo ou escala de funcionarios/as ou para exercer funcións similares as que desenvolvían no caso de persoal laboral, no que fose inhabilitado/a ou separado/a. No caso de ser nacional doutro Estado, non estar inhabilitado/a ou en situación equivalente nin ter sido sometido/a a sanción disciplinaria ou equivalente que impida, no seu Estado, nos mesmos termos o acceso ao emprego público.5. Non estar incurso/a en causas de incompatibilidade de conformidade co disposto na Lei 53/1984, do 26 de decembro, de incompatibilidades do persoal ao servizo das administracións públicas. -Graduado escolar ou equivalente, ou titulación superior. -Certificado de escolaridade ou equivalente, ou titulación superior. -Certificado de escolaridade ou equivalente, ou titulación superior. -Título de graduado ou graduada que habilite para o exercicio da profesión regulada de mestre/a en Educación Infantil; mestra/mestre, especialidade de Educación Infantil (Real decreto 1440/1991); técnico/a superior en educación infantil ou equivalente (Decreto 329/2005, de 28 de xullo, de la Xunta de Galicia); diplomado/a en profesorado de Educación Xeral Básica, especialidade preescolar; especialidade en Educación Preescolar ou en Pedagoxía Preescolar das licenciaturas de Filosofía e Letras (sección Ciencias da Educación) ou de Filosofía e Ciencias da Educación (Sección Ciencias da Educación). -Non ter sido condenado por sentenza firme por ningún delito contra a liberdade sexual (artigo 13.5 da Lei Orgánica de protección xurídica do menor). Deberá acreditarse mediante certificación negativa do Rexistro Central de delincuentes sexuais (ou Rexistro Central de Antecedentes Penais) ou mediante declaración responsable co compromiso de achegar o certificado posteriormente se é seleccionado para o posto. -Título de graduado ou graduada que habilite para o exercicio da profesión regulada de mestre/a en Educación Infantil; mestre/mestra, especialidade de Educación Infantil (Real decreto 1440/1991); técnico/a superior en educación infantil ou equivalente (Decreto 329/2005, de 28 de xullo, de la Xunta de Galicia); diplomado/a en profesorado de Educación Xeral Básica, especialidade preescolar; especialidade en Educación Preescolar ou en Pedagoxía Preescolar das licenciaturas de Filosofía e Letras (sección Ciencias da Educación) ou de Filosofía e Ciencias da Educación (Sección Ciencias da Educación). -Non ter sido condenado por sentenza firme por ningún delito contra a libertade sexual (artigo 13.5 da Lei Orgánica de protección xurídica do menor). Deberá acreditarse mediante certificación negativa do Rexistro Central de delincuentes sexuais (ou Rexistro Central de Antecedentes Penais) ou mediante declaración responsable co compromiso de achegar o certificado posteriormente se é seleccionado para o posto. Estar en posesión, ou asumir o compromiso de obter durante o ano 2016, a titulación de formación profesional de grado medio de atención sociosanitaria ou equivalente, regulado no Real decreto 496/2003, de 2 de maio, ou en posesión do certificado de profesionalidade de atención sociosanitaria a persoas no domicilio ou equivalente, regulado no Real decreto 1379/2008, de 1 de agosto, polo que se establecen os certificados de profesionalidade da familia profesional de servizos socioculturais e a comunidade. A non xustificación da obtención da formación indicada a 31 de decembro de 2016 suporá a expulsión da bolsa de emprego. -Carne de conducir tipo B. -Dispoñibilidade para viaxar polas distintas parroquias e dispoñer de medio de trasporte para o desprazamento.3.3. Os citados requisitos entenderanse referidos á data de expiración do prazo sinalado para a presentación de instancias e manterse durante todo o proceso, así como, no seu caso, no momento da formalización dos nomeamentos ou contratos.4.1. Para tomar parte na selección as persoas interesadas deberán solicitar a súa participación mediante instancia dirixida ao alcalde do Concello de Betanzos, conforme o modelo que consta no Anexo I das presentes bases, que poderán obter nas oficinas xerais do Concello e na páxina web municipal (www.betanzos.net). Na instancia deberá facer constar que reúne todos os requisitos xerais e específicos esixidos na base terceira da convocatoria para a categoría do posto de traballo á que aspira. A instancia deberase acompañar dos seguintes documentos: a) Fotocopia compulsada do Documento Nacional de Identidade ou documento equivalente. b) Fotocopia compulsada da titulación esixida para cada categoría de posto de traballo. c) Fotocopia compulsada da documentación acreditativa dos requisitos específicos da categoría á que aspira e dos méritos alegados. Aqueles méritos alegados e non xustificados documentalmente non os terá en conta polo tribunal cualificador. No caso de certificados a emitir polo Concello de Betanzos, ou de documentos que consten neste, bastará con unir un xustificante da súa solicitude ou indicar a súa existencia na solicitude, para poder telos en conta.4.2. A instancia deberá presentarse no rexistro xeral do Concello de Betanzos ou por calquera dos medios previstos no artigo 16.4 da Lei 39/2015, do 1 de outubro, no prazo de dez días hábiles a contar desde o seguinte ao da publicación da convocatoria no BOP de Coruña. Se a solicitude se presentase por correo ou nun rexistro diferente ao do Concello de Betanzos se deberá remitir ao fax do Concello (981 776 529) antes da data de expiración do prazo co documento xustificativo correspondente. Os/as aspirantes quedan vinculados aos datos que fixesen constar na súa solicitude, e unicamente poderán modificalos dentro do período de presentación de instancias. Os restantes anuncios referidos á presente convocatoria publicaranse no taboleiro de anuncios e na páxina web do Concello de Betanzos (www.Betanzos.net). 5.1. Rematado o prazo de presentación de instancias aprobarase por resolución da alcaldía ou do concelleiro delegado, e publicarase no taboleiro de anuncios e na páxina web do Concello a relación provisional de aspirantes admitidos/as e excluídos/a, con indicación das causas de exclusión, de ser o caso, antes do terceiro día hábil seguinte a aquel no que remate o prazo de presentación de instancias. O feito de figurar na relación de admitidos/as non prexulga que se lle recoñeza ás persoas interesadas a posesión dos requisitos esixidos na base terceira.5.2. Durante o prazo de dez días hábiles, de conformidade co previsto no art.68 da Lei 39/2015, do 1 de outubro, as persoas interesadas poderán corrixir os defectos aos que se alude no referido artigo, e formular as reclamacións ás listas provisionais. De non presentar a solicitude de rectificación ou reclamación no indicado prazo, decaerá no seu dereito, sendo excluído definitivamente da lista de aspirantes.5.3. Transcorrido este prazo aprobarase por resolución da Alcaldía ou do concelleiro delegado, e publicarase no taboleiro de anuncios e na páxina web do Concello a lista definitiva de aspirantes admitidos/as, e sinalarase a data e hora de valoración dos méritos polo Tribunal e da realización da proba tipo test polos/as aspirantes.5.4. Nesta resolución designarase aos membros do tribunal de selección para cada categoría de conformidade con disposto no texto refundido do EBEP, séndolle tamén de aplicación os artigos 23 e 24 da Lei 40/2015, do 1 de outubro. Estarán constituídos por un número impar de membros, no inferior a tres nin superior a sete, con titulación igual ou superior á requirida para cada categoría de posto de traballo. Para a válida constitución do tribunal, para os efectos da celebración de sesións, deliberacións e toma de acordos requirirase a presenza do/a presidente/a e do/a secretario/a ou de quen os substitúa, e da metade, polo menos, dos seus membros. As decisións adoptaranse por maioría de votos dos membros presentes, e resolverá en caso de empate o voto de calidade do/a presidente/a do tribunal. Os tribunais de selección resolverán todas as cuestións derivadas da aplicación das Bases durante o desenvolvemento do proceso selectivo, e estarán vinculados ao disposto nas Bases. As propostas dos tribunais de selección determinarán a orde dos integrantes da Bolsa de Emprego en cada categoría. A selección realizarase de conformidade co previsto na presente base polo sistema de concurso - oposición: A fase de concurso consistirá na valoración dos seguintes méritos comúns para as distintas categorías de postos de traballo, na que se poderá acadar entre 0 e 6 puntos.1.º Servizos prestados na mesma categoría laboral da lista da que se pretenda formar parte, nas administracións locais: 0,05 puntos por cada mes completo ou fracción superior a quince días.2.º Servizos prestados na mesma categoría laboral da lista da que se pretenda formar parte, noutras administracións públicas: 0,038 puntos por cada mes completo ou fracción superior a quince días.3.º Servizos prestados na mesma categoría laboral da lista da que se pretenda formar parte en centros, entidades ou empresas: 0,025 puntos cada mes completo ou fracción superior a quince días. En caso de contratación a tempo parcial valoraranse os servizos prestados de forma proporcional. A experiencia profesional acreditaranse mediante certificación de servizos prestados realizada pola Administración onde prestasen os servizos, ou fotocopia dilixenciada do contrato de traballo ou certificación orixinal da empresa xustificativa da experiencia manifestada e informe orixinal de vida laboral expedido pola Tesourería Xeral da Seguridade Social. Valoraranse os títulos e cursos de formación e perfeccionamento recibidos relacionados coas funcións a desenvolver, impartidos por organismos ou institucións oficiais dependentes das administración públicas ou homologados por estas, sempre que non sexan requisitos específicos do punto 3.2. das presentes bases. Valorarase a seguinte formación relacionada do seguinte xeito: -Cursos de formación: 0,1 puntos por cada 10 horas lectivas de formación relacionada. -Másters ou estudos superiores: 1 punto por cada 100 horas de formación relacionada. Non se puntuarán os cursos inferiores as 20 horas. Non se valorarán os cursos que non especifiquen o número de horas. Valoraranse en todo caso os cursos sobre seguridade e hixiene no traballo (0,2 puntos). Os cursos de formación acreditaranse mediante presentación da fotocopia dilixenciada da certificación, título ou diploma no que figure nome do título, contidos e duración ademais da entidade impartidora. - Celga 4, equivalente ou superior: 1 punto. - Celga 3 ou equivalente: 0,75 puntos. - Celga 1 ou 2 ou equivalente: 0,50 puntos. Só se valorará o curso de nivel superior. Os méritos deste apartado acreditaranse mediante copias compulsadas dos correspondentes títulos ou diplomas. Unha vez efectuada polo tribunal a valoración dos méritos publicarase no taboleiro de anuncios e na páxina web do Concello a puntuación obtida na fase do concurso. A valoración e publicación da puntuación dos méritos realizarase en todo caso antes da realización da proba tipo test. Constará dun exercicio composto por dúas probas: a primeira consistirá nunha proba tipo test e a outra será un suposto práctico, ambas AS probas serán obrigatorias e o exercicio, ademais, será eliminatorio: A) Proba tipo test: Consistirá en contestar por escrito un cuestionario de 10 preguntas con 3 respostas alternativas das que só unha será correcta, referidas ao contido dos postos de traballo. Nos anexos II a IV das bases constan os distintos temarios para cada posto de traballo. O tempo máximo para a realización deste exercicio será de 30 minutos. A proba calificarase de 0 a 3 puntos, e será necesario obter un mínimo de 1,5 puntos para superar a proba. As respostas correctas valoraranse cada unha con 0,3 puntos. As non contestadas ou contestadas incorrectamente non penalizarán. B) Un suposto práctico relacionado coas funcións propias do posto, a proposta do tribunal, que poderá formular preguntas sobre este. A proba cualificarase de 0 a 6 puntos, e será necesario obter un mínimo de 3 puntos para superala. A puntuación total de cada aspirante no proceso selectivo virá determinada pola suma dos puntos acadados na fase de concurso e na fase de oposición, que será entre 0 e 15 puntos. Os/as aspirantes deberán obter un mínimo de 7,5 puntos para superar o proceso selectivo e formar parte da bolsa de emprego. O tribunal de selección determinará a lista provisional de aprobados e a orde provisional dos integrantes da Bolsa de Emprego en cada categoría, que será publicada no taboleiro de anuncios e na páxina web do Concello de Betanzos a efectos de posibles reclamacións durante un prazo de tres días, que serán resoltas polo Tribunal.7.1. Mediante Resolución de Alcaldía determinarase a lista definitiva de aprobados/as e orde definitiva dos/as integrantes da Bolsa de Emprego en cada categoría, por orde da puntuación total obtida no proceso selectivo polos distintos aspirantes a cada categoría, e será publicada no taboleiro de anuncios e na páxina web do Concello de Betanzos. En caso de empate na puntuación total, terá prioridade a persoa candidata que obtivese maior puntuación na fase de oposición e de persistir este quen acredite maior experiencia profesional. Se aínda persiste o empate decidirase por sorteo público. A Bolsa de Emprego en cada categoría que se creará coa presente convocatoria terá unha vixencia de 3 anos dende a publicación das listas definitivas de candidatos/as aprobados/as, e os/as candidatos/as que pasen a formar parte desta non ostentarán dereito ningún ao nomeamento/contratación.7.2. Os procedementos específicos para a contratación do persoal laboral seleccionado no suposto de baixas, vacacións, permisos ou circunstancias similares do persoal; ou para atender a acumulación de tarefas, programas temporais, ou servizos estacionais urxentes que non poidan prestarse co persoal existente, realizaranse conforme aos seguintes trámites: -Informe do/a xefe/a de servizo ou sección ou do/a concelleiro/a do área, xustificando as circunstancias e as necesidades de persoal. -Informes xurídico de Secretaría e informe de fiscalización e existencia de crédito de Intervención -Resolución da Alcaldía acordando o nomeamento do/a candidato/a que ocupe o primeiro lugar da lista na correspondente categoría, agás que renuncie ou non conteste, en cuxo caso se nomeará ao seguinte candidato da Bolsa de Emprego, pasando este ao último lugar da lista; e así sucesivamente. Os chamamentos dos/as aspirantes efectuaranse pola orde na que estes figuran na lista de substitución, a través de SMS, correo electrónico ou chamada telefónica, entre as 09:00 h e as 14:00 h do seguinte día hábil a se ditar a Resolución da Alcaldía que acorde o nomeamento do/a candidato/a, deixando constancia fidedigno de cada chamamento. A realización dos chamamentos na forma indicada, requirirá que os/as aspirantes teñan facilitado nas súas solicitudes de participación nos procesos, ou en comunicación posterior presentada no rexistro municipal, os datos correctos necesarios (número de teléfono e dirección de correo electrónico). Se algún/algunha candidato/a non contesta seguirase chamando aos seguintes da listaxe coa finalidade de axilizar e non paralizar o proceso de contratación, tendo en conta que se durante esa xornada a persoa coa que non se deu contactado se pon en contacto co Concello ten dereito a ser contratado, doutro xeito pasará ao final do listado. A aceptación da oferta, efectuarase por vía telefónica, antes das 12:00 h do primeiro día hábil seguinte ao do chamamento. Transcorrido dito prazo sen que se produza a aceptación, entenderase rexeitada. A incorporación ao traballo, deberá producirse no prazo que se indique na comunicación. A renuncia é obrigatoria sendo válida por fax, correo electrónico ou calquera outro medio no que quede constancia no concello -Formalización do correspondente contrato laboral temporal polo período que dure a substitución de persoal, ou os servizos temporais ou estacionais urxentes, persoal existente, conforme ao Estatuto dos traballadores, baixo a modalidade que proceda no caso concreto.7.3. Unha vez que o persoal contratado remate o seu contrato de traballo, se tivese acumulados máis de 180 días de traballo para o Concello, pasará a ocupar o derradeiro lugar na lista; en caso contrario, volverá a ocupar o lugar no que se atopaba antes da contratación. Na categoría de técnico/a da gardaría, atendendo as particularidades do servizo e á necesidade de certa estabilidade e continuidade do persoal que atende aos nenos, poderá prorrogarse o prazo máximo de 180 días de traballo do persoal da bolsa por outros 180 días (ata un máximo de 360 días), previo informe do servizo xustificativo das necesidades de prórroga para non prexudicar a organización ou funcionamento do servizo e manter unha mínima calidade na prestación do servizo. En ningún caso se adquirirá fixeza a través das contratacións da Bolsa de Emprego. A xornada laboral poderá ser a tempo completo ou a tempo parcial, dependendo das necesidades do servizo.7.4. A renuncia a unha oferta sen motivo xustificado suporá que o/a candidato/a pase ao último lugar da correspondente bolsa de emprego. A renuncia a dúas ofertas sen xustificar será causa de expulsión da bolsa de emprego. Serán causas xustificadas de renuncia a unha oferta, e por tanto non pasará o/a candidato/A ao último lugar da lista, e quedará na mesma posición da lista como non dispoñible, ata que finalice a situación que motivou a renuncia á oferta, as seguintes: a) Estar en período de descanso maternal ou de adopción, acreditado por certificado de nacemento ou Libro de familia. b) Estar en situación de incapacidade temporal, acreditado por certificado médico. c) Falecemento ou enfermidade grave de familiar ata segundo grado, acreditado por certificado médico. d) Outras causas similares as anteriores debidamente xustificadas. e) Estar en situación de emprego activo temporal e non escoller cambiar de posto de traballo. Neste caso causará baixa temporal na listaxe e será súa a responsabilidade de xustificar a data de finalización do contrato que teña vixente para a súa reincorporación á bolsa de emprego. Unha vez xustificado pasará ao final. A presentación da documentación acreditativa de calquera das anteriores circunstancias efectuarase no prazo de 3 días hábiles a contar dende o seguinte ao da notificación do chamamento efectuado polo Concello.7.5. Son causas de exclusión da bolsa de emprego as seguintes: a) Ter sido separado do servizo mediante expediente disciplinario sempre que exista unha resolución xudicial definitiva. b) A non superación do período de proba. No caberá esixir este período de proba cando o/a traballador/a xa desempeñará as mesmas funcións con anterioridade. c) Ter sido despedido polo Concello de Betanzos. En todo o non previsto nestas bases, serán de aplicación ás probas selectivas as seguintes disposicións: Lei 7/85, de 2 de abril, reguladora de bases de réxime local; Real decreto lexislativo 781/1986, de 18 de abril; Texto refundido da Lei do Estatuto básico do empregado público, aprobado por R. D. L.5/2015, de 30 de outubro; Lei 2/2015, do 29 de abril, de emprego público de Galicia; Lei 5/1997, de 22 de xuño, da Administración local de Galicia. Serán tamén de aplicación o R. D. 364/1995, de 10 de marzo, Decreto 95/91, de 20 de marzo, polo que se aproba o Regulamento de selección de persoal Administración da Comunidade Autónoma de Galicia; o o Texto refundido do Estatuto dos traballadores aprobado por R. D. L.2/2015, do 23 de outubro; a Lei 39/2015, do 1 de outubro, do procedemento administrativo común, e todas as demais normas de xeral aplicación para estes supostos. Tanto a convocatoria como as bases e demais actos administrativos que se deriven poderán ser impugnados nos casos e nas formas previstos na Lei do procedemento administrativo común: -Recurso de reposición potestativo no prazo dun mes a partir do día seguinte ao da publicación no Boletín Oficial da Provincia de Coruña da Resolución de Alcaldía aprobando as bases e a convocatoria. -Recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses a partir do día seguinte ao da publicación no Boletín Oficial da Provincia de Coruña da Resolución de Alcaldía aprobando as bases e a convocatoria; ou se se interpón recurso de reposición no prazo de dous meses a contar desde o día seguinte ao da notificación da resolución do recurso.” Betanzos, 25 de outubro de 2016 O alcalde José Ramón García Vázquez O/a abaixo asinante SOLICITA ser admitido/a ao proceso selectivo publicado BOP de Coruña a que se refire a presente instancia, e declara que son certos os datos que constan nela, e que reúne os requisitos xerais e específicos do posto ao que aspira esixidos na base terceira das bases da convocatoria, que declara coñecer, comprometéndose a probar documentalmente calquera dato que lle requira o Concello. Así mesmo, autoriza a que lle sexan comunicadas as actuacións do expediente a través de SMS ao numero de teléfono arriba indicado, ou por correo electrónico á dirección electrónica indicada na solicitude.,. de. de 2016 Asdo.……………………………………………. SR. ALCALDE DO CONCELLO DE BETANZOS 1. A Constitución Española e conceptos básicos de dereito administrativo: A Constitución Española de 1978. Estrutura e Principios xerais. A Administración pública e as potestades administrativas. O administrado e o procedemento administrativo común.2. Conceptos básicos de réxime local: O municipio, o termo municipal, a poboación municipal, a organización municipal (o alcalde, tenentes de alcalde, o pleno e a xunta de goberno local), as competencias municipais. A Organización do Concello de Betanzos.3. Principios, fins e obxectivos da Educación Infantil. Estrutura, currículo e orientacións metodolóxicas.4. Organización e funcionamento da Escola Infantil de Primeiro Ciclo. Marco legal. Órganos de Goberno. Funcións. Proxecto Educativo e proposta pedagóxica 5. Papel e funcións do/as profesionais da Educación Infantil. Intervención educativa e relación coas familias.6. A familia na escola infantil.7. Desenvolvemento evolutivo do neno e a nena de 0 a 3 anos.8. Principais teorías pedagóxicas relacionadas coa Educación Infantil.9. Proceso ensino-aprendizaxe: teorías e implicacións didácticas. Desenvolvemento da linguaxe.10. Organización do ambiente: tempos, espazos e materiais.11. O período de adaptación. Vínculos afectivos.12. O xogo en 0-3. Teorías máis representativas. O xogo como recurso educativo.13. Alimentación, hixiene e descanso. O papel do/a educador/a co neno e a nena nestes intres.14. Atención á diversidade. Necesidades Educativas Especiais.15. Avaliación do proceso educativo: métodos e instrumentos.16. Sexualidade infantil. A educación sexual na primeira infancia. A coeducación.17. Enfermidades e accidentes infantís: modos de actuación e prevención.18. Emocións no neno e a nena de 0-3: perrenchas, medos, caricias, inseguridade, tenrura, autoestima.1. A Constitución Española e conceptos básicos de dereito administrativo: A Constitución Española de 1978. Estrutura e principios xerais. A Administración pública e as potestades administrativas. O administrado e o procedemento administrativo común.2. Conceptos básicos de réxime local: O municipio, o termo municipal, a poboación municipal, a organización municipal (o alcalde, tenentes de alcalde, o pleno e a xunta de goberno local), as competencias municipais. A Organización do Concello de Betanzos.3. Principios, fins e obxectivos do 1º ciclo de Educación infantil. Organización e funcionamento dun PAI. O proxecto educativo e proposta metodolóxica.4. O marco normativo dos PAIs en Galicia. O PAI de Betanzos: Regulamento e Ordenanza municipais.5. Papel e funcións dos profesionais da educación infantil. Intervención educativa e relación coas familias.6. Desenvolvemento evolutivo do neno/a de 0 a 3 anos.7. Organización do ambiente: tempos, espazos e materiais.8. O período de adaptación. Vínculos afectivos. Emocións do neno e nena de 0 a 3 anos: perrenchas, medos, inseguridade, autoestima, tenrura… 9. O xogo de 0 a 3. Teorías máis representativas. O xogo como recurso educativo.10. Atención á diversidade. N. E. E. 11. Alimentación, hixiene e descanso. O papel do educador/a nestes momentos.12. Enfermidades e accidentes infantís: modos de actuación e prevención.1. A Constitución Española e conceptos básicos de dereito administrativo: A Constitución Española de 1978. Estrutura e principios xerais. A Administración pública e as potestades administrativas. O administrado e o procedemento administrativo común.2. Conceptos básicos de réxime local: O municipio, o termo municipal, a poboación municipal, a organización municipal (o alcalde, tenentes de alcalde, o pleno e a xunta de goberno local), as competencias municipais. A Organización do Concello de Betanzos.3. Equipos e máquinas de limpeza e roza de camiños públicos.4. Diferentes materiais e ferramentas da construción.5. Seguridade e saúde nos traballos de mantemento. Precaucións especiais na utilización de traballos, maquinaria e materiais.6. Medidas de protección. Equipos de protección individual. Métodos xerais de protección de accidentes. Primeiros auxilios á persoa accidentada.1. A Constitución Española e conceptos básicos de dereito administrativo: A Constitución Española de 1978. Estrutura e principios xerais. A Administración pública e as potestades administrativas. O administrado e o procedemento administrativo común.2. Conceptos básicos de réxime local: O municipio, o termo municipal, a poboación municipal, a organización municipal (o alcalde, tenentes de alcalde, o pleno e a xunta de goberno local), as competencias municipais. A Organización do Concello de Betanzos.3. Hixiene e atención sanitaria domiciliaria: Características e necesidades de atención hixiénico-sanitaria a persoas dependentes. Administración de alimentos e tratamentos a persoas dependentes no domicilio. Mellora das capacidades físicas e primeiros auxilios para as persoas dependentes no domicilio.* 4. Atención e apoio psicosocial domiciliario: mantemento e rehabilitación psicosocial das persoas dependentes no domicilio. Apoio ás xestións cotiás das persoas dependentes. Interrelación, comunicación e observación coa persoa dependente e o seu entorno.* 5. Apoio domiciliario e alimentación familiar: xestión, aprovisionamento e cociña na unidade familiar de persoas dependentes. Mantemento, limpeza e organización do domicilio de persoas dependentes.* *Temario regulado no R. D. 1379/2008 de 1 de agosto, modificado polo R. D. 721/2011, de 20 de maio para o certificado de profesionalidade “Atención sociosanitaria a persoas no domicilio” (SSCS0108). Betanzos, 25 de outubro de 2016 O alcalde José Ramón García Vázquez